《韩愚夫黄门具庆诗》
明代·朱诚泳

忠献云仍衍庆长，一门遭际此非常。两儿价重连城璧，二老眉齐具庆堂。

乌府黄门同宠渥，锦袍珠翟共康强。亦知积德君家事，寿域天开自圣皇。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。